Diari Oficial de la Generalitat Valenciana


Sumari del DOGV 4109, del 18-10-2001 (2001/10450)

ORDRE de 5 d'octubre de 2001, de la Conselleria d'Economia, Hisenda i Ocupació, per la qual se àmplia la dotació pressupostària destinada a finançar la subvenció directa a la inversió per al foment de l'economia social en l'exercici 2001, i s'estableix un nou termini de presentació de sol·licituds de la citada ajuda, regulada per l'Ordre de 29 de desembre de 2000 de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4109

Data del DOGV
:   18-10-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/10849


Data del document
:   05-10-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * economia social
    * universitat
    * ajuda a l'ocupació
    * cooperativa
    * mutualitat social
    * societat sense fins de lucre
    * suport econòmic

ORDRE de 5 d'octubre de 2001, de la Conselleria d'Economia, Hisenda i Ocupació, per la qual se àmplia la dotació pressupostària destinada a finançar la subvenció directa a la inversió per al foment de l'economia social en l'exercici 2001, i s'estableix un nou termini de presentació de sol·licituds de la citada ajuda, regulada per l'Ordre de 29 de desembre de 2000 de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social. [2001/M10032]
  
L'Ordre de 17 d'abril de 2001, de la Conselleria d'Economia, Hisenda i Ocupació (DOGV núm. 3.987, de 26 d'abril de 2001) va donar publicitat a les línies de crèdit i a l'import global màxim destinat a atendre, en l'exercici 2001, les ajudes destinades al foment de l'economia social.
  
La Llei 12/2000, de 28 de desembre, de Pressupostos de la Generalitat Valenciana per a l'any 2001 (DOGV núm. 3.907, de 29 de desembre) inclou en el capítol de transferències de capital del programa 322.10, entre d'altres línies de subvenció, les destinades a atendre les inversions en actius fixos.
  
Mitjançant l'Ordre de 13 d'agost de 2001 (DOGV núm. 4.067, de 20 d'agost), de la Conselleria d'Economia, Hisenda i Ocupació, es va ampliar la dotació pressupostària destinada a finançar diverses ajudes de foment de l'economia social per a l'exercici 2001, entre d'altres, les subvencions directes per a inversions previstes en el capítol III del títol II de l'Ordre de 29 de desembre de 2000, de la citada conselleria.
  
Per resolució del director general del Servei Valencià d'Ocupació i Formació, es proposa una modificació pressupostària amb el número d'expedient 06.031/01-208, en el Programa Pressupostari 322.10 «Foment de l'Ocupació i l'Economia Social», capítol VII, de forma que determinades línies de subvenció sofreixen modificacions en les seues dotacions pressupostàries.
  
De conformitat amb el que s'assenyala anteriorment, i segons el que disposa l'article 47.11 del Text Refós de la Llei d'Hisenda Pública de la Generalitat Valenciana, aprovat mitjançant Decret Legislatiu de 26 de juny de 1991, per mitjà d'una ordre es donarà publicitat a les línies de subvenció que financen la concessió d'ajudes de naturalesa corrent o de capital i a l'import global màxim que s'hi destina.
  
Així mateix, es concedeix un nou termini de presentació de sol·licituds de subvenció d'inversió directa destinada a empreses d'economia social.
  
En virtut d'això, i de conformitat amb el que disposa l'article 35 de la Llei 5/1983, de 30 de desembre, de Govern Valencià, i l'article 47 de la Llei d'Hisenda Pública de la Generalitat Valenciana,
  
Ordene
  
Article 1
  
Ampliar la dotació pressupostària destinada a finançar les ajudes de foment en empreses d'economia social per a l'exercici 2001, de conformitat amb el que estableix la Llei 12/2000, de 28 de desembre, a càrrec de la secció 06, programa 322.10, en les línies i imports que a continuació s'indiquen:
  
L'ajuda destinada a la inversió directa en empreses d'Economia Social per a l'any 2001, regulades en el capítol III, títol II, de l'Ordre de 29 de desembre de 2000, de la Conselleria d'Economia, Hisenda i Ocupació (DOGV núm. 3.925, de 25 de gener de 2001), es finançarà a càrrec del capítol VII, línia T2242000, amb un import global màxim de 985.220.440 pessetes (980250,74 euros), la qual cosa suposa un increment de 67.856.205 pessetes (234995,73 euros) respecte a la dotació anterior.
  
Article 2
  
Es concedeix per a l'any 2001 un nou termini per a presentar sol·licituds de subvenció directa en empreses d'economia social, de 15 dies comptats a partir de l'endemà de la data de publicació d'aquesta ordre.
  
Article 3
  
Per a la resolució de les ajudes a què fa referència aquesta ordre, tindran prioritat les sol·licituds de subvenció que s'hagen completat i no resolt en la convocatòria establida abans d'aquesta ampliació.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 5 d'octubre de 2001
  
El conseller d'Economia, Hisenda i Ocupació,